चाउमिन

चाउमिन ( र , ) एक चिनियाँ प्रचलित खानाको परिकार हो। यो सागसब्जी, मासु, अन्डा वा टोफुसँग बनाइने एक परिकार हो। समयकालसँगै चीनका धेरै क्षेत्रहरूमा चाउमिनको विभिन्न भिन्नताहरू विकसित भएका थिए। यो चिनियाँ आप्रवासीहरूद्वारा विश्वका अन्य देशहरूमा परिचित गरिएको थियो। यो परिकार चिनियाँ क्षेत्र भरि लोकप्रिय छ र विदेशमा अधिकांश चिनियाँ रेस्टुरेन्टहरूको खाना तालिकामा देखा पर्दछ। यो विशेष गरी भारत , नेपाल, बेलायत, र अमेरिकामा लोकप्रिय छ।

 उत्पति 
'चाउमिन' चिनियाँ शब्द 'चाओमियन' (सरलीकृत चिनियाँ: 炒面; परम्परागत चिनियाँ: 炒麵)को अमेरिकीकरण हो। यसको उच्चारण क्यान्टोनेली उच्चारण चाओमिनबाट आउँछ। यो शब्द पहिलो पटक अङ्ग्रेजी (संयुक्त राज्य अमेरिका)मा सन् १९०६ मा प्रयोग गरिएको थियो। चाउमिन शब्दको अर्थ 'तारेको चाउचाउ' हो, जसलाई अङ्ग्रेजीमा 'फ्राइड नुडल्स' भन्ने गरिन्छ।
 यो पनि हेर्नुहोस् 

 सन्दर्भ सामग्रीहरू 

श्रेणी:नेपाली चिनियाँ परिकारहरू